Volgens nuusberigte sal die omstrede Inligtingswetsontwerp volgende week deur die ANC deur die parlement gestoomroller word sonder dat die weglaat van die verweer van openbare belang noemenswaardig aangespreek is. Dit lyk onafwendbaar dat die wet uiteindelik deur die Grondwetlike Hof vir grondwetlikheid getoets sal word.
Die ontsteltenis kan dus verstaan word wanneer die owerhede groot sorg dra dat sensitiewe inligting sensitief bly, en dit word skielik op ‘n koerant se voorblad uitgeblaker. In ‘n grondwetlike demokrasie is daar egter ook sekere spelreëls, en word trouens ook in die Suid-Afrikaanse grondwet in die handves van menseregte gewaarborg. Die eerste fokus is die burgery het toegang tot inligting, en soos alle fundamentele regte is daar beperkings wat nie van so ‘n aard mag wees dat dit in wese die hoofbepaling tot niet maak nie. Hierdie beperkings sluit onder meer in dat ‘n persoon slegs toegang het tot alle inligting wat die staat hou wat sy regte en belange raak. ‘n Voorbeeld hiervan is as die staat grond wil onteien, soos vir grondrestitusie, en dit word waardeer. Dan moet die eienaar weet waarteen dit waardeer is om nie ingeloop te word nie. Tog het gevalle voorgekom waar die departement daardie inligting geweier het, en wanneer die inligting wel deur die lang proses van parlementêre vrae aan die minister gestel word, dit inderdaad blyk die boer ingeloop is. Agri SA het juis dié aangeleentheid na die Menseregtekommissie verwys.
Vandag tel Suid-Afrika onder die min lande ter wêreld wat persvryheid by die naam in die grondwet gewaarborg het, en nie bloot as deel van die reg op meningsuitdrukking geïmpliseer word nie. Dit is daarom kommerwekkend dat Suid-Afrika lank nie meer die mees persvrye land op die kontinent is nie, en in die algemeen op die indeks agteruit boer – ook kommerwekkend omdat dit die beleggersvertoue-indeks negatief raak.
Monica ek haal my hoed af vir jou dat jy jou man staan! Baie geluk met jou her aanstelling en onthou daar is baie meer mense agter jou in hierdie dorp en land wat saam jou staan as wat jy dink!
ROER dit my kind, ROER dit. Moenie bang wees vir hierdie gespuis nie. Wys vir hulle jy is nie bang nie en dat daar prosedure in plek is gesit is sodat elkeen nie net kan maak soos hy lus is nie. Dit is wat hulle wil doen en as ons hulle dit toelaat gaan dit nog erger word. Die span regslui wat saam met jou werk en wat jou van raad verskaf, wel gedaan. Hou so aan.